Die wêreld in foto’s – 1 Julie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie het prins Charles plaasdiere wat inheems aan Brittanje is by die Cotswold-plaaspark in Guiting Power besoek om die aandag te vestig op boere se werk om dié diere te bewaar. Só lyk Brittanje se inheemse plaasdiere. Prins Charles kyk na ŉ Gloucestershire Old Spot-vark wat saam met haar babavarkies water drink. (Foto: Kirsty Wigglesworth/pool, AP) ŉ Boerbok by die Cotswold-plaaspark in Guiting Power, Engeland. (Foto: Kirsty Wigglesworth/pool, AP) ŉ Gloucestershire Old Spot-vark en haar babavarkies by die Cotswold-plaaspark in Engeland. (Foto: Kirsty Wigglesworth/pool, AP) Adam Henson, ŉ boer en televisiepersoonlikheid, groet prins Charles met sy aankoms by die Cotswold-plaaspark. (Foto: Kirsty Wigglesworth/pool, AP) Prins Charles ontmoet Victoria, ŉ Suffolk Punch-perd. (Foto: Kirsty Wigglesworth/pool, AP)